‎(รายการที่ท่านจะได้รับชมนี้ ‎มีภาพโรคการกินผิดปกติ)
‎(ซึ่งอาจรบกวนจิตใจ ‎กรุณาใช้วิจารณญาณในการรับชม)
‎(ศึกษาข้อมูลและคำแนะนำ ‎ต่อผู้ป่วยโรคการกินผิดปกติ)
‎(ผ่าน www.WannaTalkAboutIt.com)
‎(ผลงานซีรีส์จาก NETFLIX)
‎(ปราสาทวินด์เซอร์ ปี 1981)
‎เจ้าชายแห่งเวลส์พ่ะย่ะค่ะ
‎ขอบใจ
‎เรียบร้อยแล้ว
‎- ลูกทำแล้ว ‎- ที่ไหน
‎ในห้องอนุบาลเด็ก
‎ห้องอนุบาลเด็กรึ
‎ไม่ใช่ฉากหลังที่โรแมนติกเลยนะ
‎ลูกได้คุกเข่าหนึ่งข้างรึเปล่า
‎เปล่า ไม่ได้ทำ
‎- ลูกประหลาดใจกับคำถามนั้นนะ ‎- ทำไมล่ะ
‎ลูกนึกว่าเมื่อนับศักดิ์แล้ว
‎เจ้าชายแห่งเวลส์จะคุกเข่า ‎ให้กับประมุขของประเทศเท่านั้น
‎พี่ไม่ได้พูดงั้นจริงๆ ใช่ไหม
‎แล้วตอบไปว่ายังไง
‎บอกว่า "นี่คือการขอแต่งงาน ‎ไม่ใช่การแสดงอำนาจ"
‎แต่ถึงจะอย่างนั้น อย่างน้อยเธอก็ตกลงใช่ไหม
‎ใช่ครับ
‎ใช่
‎เธอตอบว่ายังไง
‎เพคะ ยินดีมาก
‎เธอบอกว่านี่เป็นจังหวะที่มีความสุขที่สุดในชีวิต
‎ยินดีด้วยนะ
‎- แล้วยังไงต่อ ‎- ลูกส่งเธอกลับไปลอนดอน
‎บ้านเธออยู่ที่ไหน
‎ที่เอิร์ลสคอร์ท ในห้องที่แบ่งเช่ากับ…
‎- หญิงงามเมืองและคนออสเตรเลีย ‎- อะไรนะ
‎- เขตเอิร์ลสคอร์ทก็มีแต่พวกนั้นไม่ใช่รึ ‎- แบ่งห้องเช่ากับเพื่อนเฉยๆ
‎ทางนี้! ไดอาน่า! ไดอาน่า ทางนี้!
‎มีข่าวไหม เลดี้ไดอาน่า
‎เพิ่งไปที่วังบัคกิงแฮมมาใช่ไหมคะ ‎ได้พบเจ้าชายแห่งเวลส์รึเปล่า
‎ถามแบบผู้หญิงด้วยกัน ‎จริงๆ แล้วเขาเป็นคนโรแมนติกรึเปล่า
‎เลดี้ไดอาน่า ขออีกคำถามเดียว
‎ว่าไง
‎(เทพนิยาย)
‎ที่นำมาตรงนี้ ‎เหมือนกล่องช็อกโกแลตที่ค่อนข้างพิเศษหน่อย
‎บางวงเป็นของเราเอง มรดกตกทอดในราชวงศ์
‎บางวงก็ต้องซื้อ
‎แต่อย่างไรก็จะให้เธอเลือกมาวงหนึ่ง
‎วงไหนก็ได้หรือเพคะ
‎อุ๊ยตาย
‎วงนี้สวยจัง
‎- นั่นแหวนของเรา ‎- ใช่ครับท่าน
‎ทับทิมจากหุบเขาโมกก
‎รู้ไหมว่านั่นมันที่ไหน
‎หม่อมฉันรู้น้อยเรื่องภูมิศาสตร์เพคะ
‎อยู่พม่าจ้ะ
‎เคยมีตำนานครับท่าน
‎กาลครั้งหนึ่งนานมาแล้ว
‎ทางตอนเหนือของพม่า
‎มีเพียงสัตว์ป่าและงูพิษอาศัยอยู่ แต่วันหนึ่ง
‎ฉันว่าวงนี้สวยกว่าค่ะ
‎ครับ เลือกได้ดีมากครับ
‎นั่นแหวนของทางคุณใช่ไหม ‎มีเรื่องราวอะไรบ้าง นอกจากราคา
‎เป็นไพลินศรีลังกาเจียระไนเป็นรูปไข่ ‎ขนาด 12 กะรัตพ่ะย่ะค่ะ
‎ล้อมด้วยเพชร 14 เม็ด
‎ตัวเรือนเป็นทองคำขาว 18 กะรัต
‎เธอชอบวงนั้นเพราะ…
‎เป็นวงที่แพงที่สุดรึ
‎ไม่ใช่
‎เพราะวงนี้ทำให้หม่อมฉันคิดถึง ‎แหวนหมั้นของคุณแม่
‎และเป็นสีเดียวกันกับตาของหม่อมฉัน
‎- เธอน่ารักจริงๆ ‎- พ่ะย่ะค่ะ
‎แต่เด็กมาก
‎สมเด็จพระราชชนนีเอลิซาเบธ
‎ทรงเสนอให้เลดี้ไดอาน่าย้ายมาอยู่ที่บัคกิงแฮม
‎ก่อนจะประกาศข่าวการหมั้น ‎เพื่อปกป้องท่านจากนักข่าว
‎อ้อ ก็สมเหตุสมผล
‎ยังทรงเสนออีกว่า ‎การฝึกฝนเพิ่มเติมจะเป็นประโยชน์ต่อท่าน
‎สำหรับวันข้างหน้าที่ชีวิตจะต้องผกผัน ‎จากวัยรุ่นธรรมดามาเป็นเจ้าหญิง
‎และ…
‎ทุกคนรู้สึกว่า ‎ถ้าใต้ฝ่าละอองพระบาททรงเห็นชอบ
‎- จะให้เราเป็นคนสอนงั้นรึ ‎- พระราชินีสอนพระราชินีองค์ถัดไป
‎แม่สามีกับลูกสะใภ้ อาจจะดีก็ได้
‎ไม่ดี มีเรื่องต้องเรียนเยอะแยะ ‎ต้องเรียนให้ถูกต้องด้วย
‎คุณก็รู้จักเราดี เราใจอ่อนเกินไปมาก
‎ให้เลดี้เฟอร์มอยท่านยายของไดอาน่าเป็นคนสอน
‎พ่ะย่ะค่ะ
‎- ตรงเข้าโรงเชือดเลยนะ ‎- มื้อค่ำกับพระราชวงศ์ที่คลาเรนซ์เฮาส์
‎หรูหราอลังการ!
‎- ไม่เหมือนเอิร์ลสคอร์ทเลยสักนิด ‎- ไม่เลย
‎ดื่มฉลองหน่อย
‎แด่การที่ไม่ต้องกังวลอีกต่อไป
‎ไม่ต้องมีเพื่อนร่วมห้องอีก
‎ไม่ต้องเก็บค่าเช่าหรือไปโรงเรียนอนุบาล
‎ไม่ต้องทำความสะอาดบ้านพี่สาวด้วย
‎โอ๊ยตาย!
‎มุ่งหน้าสู่พระราชวัง ปราสาทและกระโปรงฟูฟ่อง
‎พร้อมเพชรนิลจินดา!
‎และวันหนึ่ง อีกไม่นานก็ได้เป็นราชินีแม่งเลย
‎เธอต้องโทรมาหาเรานะ เขียนจดหมายมาด้วย
‎ใช้กระดาษจดหมายของวังนะ ‎เราจะได้เอามาอวดคนอื่นๆ
‎- ฉันจะโทรเช้าโทรเย็นเลย ‎- ไม่หรอก
‎เธอจะมัวแต่ยุ่งกับการลองมงกุฎ ‎และเรียกให้คนเอาชามาให้
‎บาย!
‎- บาย ‎- บาย ดัช
‎บาย เจ้าหญิง
‎- ไดอาน่า! ‎- ไดอาน่า!
‎หยุดอยู่ตรงนั้นครับ รบกวนถอยด้วย
‎ถอยไป
‎ขอบคุณค่ะ
‎นั่นแหละ เราไปถึงที่นั่น
‎ใจกลางกรุงมะนิลา ‎ขณะที่กำลังอยู่ในงานราตรีสโมสรของรัฐ
‎รู้ไหมว่าใครทะเล่อทะล่าเข้ามาในห้อง
‎นางอิเมลดา มาร์กอสน่ะสิ ไม่ใช่ใครอื่น
‎นางเดินตรงดิ่งเข้ามาหาเรา
‎บอกว่านางใจจะขาด อยากอวดอะไรรู้ไหม…
‎เกือกที่นางสะสม
‎เปลือกหอยที่นางสะสมต่างหาก
‎แน่ใจเหรอ
‎หล่อนอาจพยายามพูดคำว่า "เกือก" ‎แต่ท่านเข้าใจผิดไปเองก็ได้
‎- หรือมีอะไรติดฟันอยู่รึเปล่า ‎- เกรือก
‎เปลือก
‎ไม่ใช่ มั่นใจได้เลย
‎นางพูดว่า "เปลือกหอย" จริงๆ
‎ทีนี้ คนทั้งงานนั้น ‎ต้องทยอยขึ้นรถลิมูซีนเป็นขบวน
‎ขบวนปิดถนนแล่นฉิวไปตามถนนมะนิลา
‎เลดี้ไดอาน่า สเปนเซอร์พ่ะย่ะค่ะ
‎เรายังพูดไม่จบ
‎- ตายละ ‎- ขอพระราชทานอภัย
‎ใต้ฝ่าละอองพระบาท
‎ใต้ฝ่าพระบาท หม่อมฉันไม่ทันเห็น
‎ก็น่าจะอย่างนั้น เราแค่เป็นคนที่เล่าเรื่อง
‎ที่เธอเปิดตัวเข้ามาขัดจังหวะพอดี
‎ขออภัยเพคะ
‎ต่อไปทางนี้
‎จริงๆ เลย
‎ทูลกระหม่อม
‎ทักครั้งแรกต้องเป็น "ใต้ฝ่าพระบาท"
‎แล้ว "ทูลกระหม่อม"
‎ทีนี้ก็ตาเรา
‎ท่านหญิง
‎ไม่ต้องถอนสายบัวให้เขา เขาไม่ใช่เชื้อพระวงศ์
‎- แค่ตำแหน่งใหญ่ ‎- ซูซานผู้น่าสงสาร!
‎ขอโทษค่ะ
‎ค่อยยังชั่วที่เราเรียกยายของเธอมาจัดการแล้ว
‎ได้ข่าวว่าเข้มงวดเหมือนครูฝึกในกองทัพ
‎- ใช่ไหม ‎- หากจำเป็นเพคะ
‎ถ้าดูจากคืนนี้ก็เป็นเรื่องจำเป็นอย่างเร่งด่วน
‎- คงต้องดัดดรุณีให้ได้ในไม่ช้า ‎- เพคะ
‎เอาละ เมื่อกี้เล่าถึงไหน
‎ถูกพาเร่งไปตามถนนในมะนิลา
‎ใช่ ในอะควาเรียมส่วนตัวของมาดามมาร์กอส
‎ซึ่งนางแขวนภาพตัวเองขนาดมหึมาเอาไว้
‎ภาพที่นางสวม…
‎สมเด็จพระราชินีและดยุคแห่งเอดินบะระ
‎มีความยินดีเป็นอย่างยิ่ง
‎ที่จะประกาศข่าวการหมั้นหมาย ‎ของเจ้าชายแห่งเวลส์ มกุฎราชกุมาร
‎กับเลดี้ไดอาน่า สเปนเซอร์
‎บุตรีแห่งเอิร์ลสเปนเซอร์
‎และคุณหญิงแชนด์ คีดด์
‎ขอแสดงความยินดีเป็นอย่างยิ่ง
‎ทั้งสองจำได้หรือไม่ว่าพบกันครั้งแรกเมื่อใด
‎นั่นก็สองสามปีมาแล้ว
‎เราไปหาพี่สาวของเธอ
‎ตอนนั้นไดอาน่ายังเด็ก
‎มีเรื่องอะไรที่ทำให้ทรงประทับใจมากที่สุด
‎เธอไม่เหมือนใคร อยู่ด้วยแล้วสนุกมาก
‎แล้วท่านล่ะครับ
‎อ้อ ทรงเป็นคนที่ยอดเยี่ยมมาก
‎ตอนนี้บอกอะไรเกี่ยวกับพิธีอภิเษกได้บ้าง
‎เรายังไปไม่ถึงจุดนั้น
‎แต่ตอนนี้เราก็เพียงแต่ดีใจมาก
‎เข้าใจว่าทั้งสองท่านจะทำให้คนทั้งชาติ ‎ปลื้มปิติอย่างลึกซึ้งยาวนาน
‎และหากจะไม่ถือสา
‎ทั้งสองท่านดูเหมือนกำลังรักกันมาก
‎ใช่สิคะ แน่นอนเลย
‎ไม่ว่าคำว่า "รักกัน" จะแปลว่ายังไง
‎ท่านจะไปไหนคะ
‎วังไฮโกรฟ
‎เราต้องกลับไปกลอสเตอร์เชอร์
‎เพื่อเก็บของที่จะต้องนำไปทัวร์ต่างประเทศด้วย
‎อย่าทำหน้าแบบนั้นสิ
‎แบบไหน
‎พรุ่งนี้เจอกันที่สนามบินนะ
‎ทำไมคุณถึงดีใจมาก
‎เพราะฉันคิดว่าเธอเป็นคนที่เหมาะกับเขา
‎มันดีเนอะ ทำให้ทุกคนรู้สึกดีขึ้นน่ะ
‎กำลังต่อสายให้แล้วครับท่าน
‎- โทรมาจากในวังรึเปล่าเนี่ย ‎- ใช่แล้ว
‎เป็นยังไงบ้าง
‎ฉันมีห้องชุดเล็กๆ ของตัวเอง
‎มีแม่บ้านแล้วก็ผู้ช่วยแต่งตัวอีกคน
‎โห เป็นเจ้าหญิงจริงๆ แล้ว!
‎มีห้องนั่งเล่นด้วย
‎โทรศัพท์มีตรามงกุฎเล็กๆ ด้วยไหม
‎เสียงรอสายเป็นเพลงสรรเสริญพระบารมีรึเปล่า
‎ได้กินข้าวนั่งเมาท์กับนายใหญ่รึยัง
‎ยัง
‎ยังไม่ได้อยู่กับพระองค์เลยทั้งที่อยู่ในวังเดียวกัน
‎เราเห็นที่เขาสัมภาษณ์เธอออกทีวี
‎- ได เธอดูดีมาก ‎- เขาเอามาออกข่าวหกโมงเย็นเลยนะ
‎ได้ฟังที่เขาตอบไหม ‎ตอนที่นักข่าวถามว่าเรารักกันรึเปล่า
‎- เขาว่า… ‎- เข้าใจ เราได้ยิน
‎ไม่ต้องห่วงหรอก เขาอาจแค่เขิน
‎ไดอาน่า! ทางนี้!
‎อยู่นั่นไง!
‎ชาร์ลส์ ทางนี้!
‎ขอโทษนะ ทัวร์นี้จังหวะไม่ดีเลย
‎อ้อ ฉันอยู่ได้ค่ะ ถูกขังอยู่ในวังคนเดียว…
‎ไปไม่นานหรอก
‎หกสัปดาห์
‎- แป๊บเดียวก็ผ่านไปแล้ว ‎- ไม่น่าจะใช่นะ
‎จูบเธอหน่อย!
‎นั่นแหละค่ะ เจอกันที่แท่นพิธี
‎เราขอให้คุณนายพาร์คเกอร์-โบล์วส์ติดต่อคุณ
‎แฟนเก่าท่านน่ะรึ ทำแบบนั้นทำไม
‎เพราะเธอเป็นคนคุยสนุก
‎เราคิดว่าคุณอาจอยากมีเพื่อน
‎เธอเป็นเพื่อนที่ดีที่สุด
‎- ชาร์ลส์! ‎- จูบอีกครั้งสิ!
‎ขออีกครั้ง!
‎ยิ้มกว้างๆ หน่อย!
‎ไปก่อนนะ
‎ลาก่อนค่ะ
‎ขอเตือนก่อนว่านี่จะเรียนไม่จบในแค่หนึ่งครั้ง
‎จะไม่จบในแค่สองครั้ง
‎ถ้านับว่าสมาชิกใหม่ในราชวงศ์ ‎ต้องเรียนรู้อะไรบ้าง
‎เรียนกัน 20 ครั้งก็คงไม่จบ แต่เราจะทำให้ได้
‎ฉันจะเคี่ยวเข็ญเธออย่างหนัก ‎เพราะเราไม่อนุญาตให้เธอล้มเหลว
‎ฉันขอเสนอให้เราแบ่งบทเรียนออกเป็นสามส่วน
‎ประวัติศาสตร์ ประวัติราชวงศ์
‎ราชวงศ์เซนต์เจมส์ ‎พระราชวัง พระที่นั่งต่างๆ และสำนักพระราชวัง
‎การวางตัว
‎ต้องใส่ชุดแบบไหน
‎นั่งตำแหน่งไหนและนั่งอย่างไร
‎เมื่อใดจึงเปิดปากพูดได้ ‎และที่สำคัญกว่านั้นคือจะพูดอะไร
‎แต่ดูจากเรื่องน่าสะพรึงที่เกิดขึ้นเมื่อคืนก่อน
‎ฉันว่าเราต้องเริ่มตั้งแต่กฎเหล็ก ‎ที่จะชี้ว่ารอดหรือร่วง
‎กฎซึ่งถ้าเธอจำผิดแม้แต่ลำดับเดียว
‎ไม่เพียงแต่จะต้องเดือดร้อน แต่ถึงตาย
‎- แหงละ ‎- เริ่มจากลำดับราชสันตติวงศ์
‎และต้องรู้ว่าจะถอนสายบัวต่อหน้าพระองค์ใดบ้าง
‎ถอนสายบัวอย่างไรและเรียงลำดับอย่างไรด้วย
‎ด้วยสถานะตอนนี้ ‎เธอต้องถอนสายบัวให้ทุกพระองค์
‎แต่หลังจากเป็นเจ้าหญิงแห่งเวลส์
‎ลำดับจะสลับซับซ้อนขึ้นไปอีกหน่อย
‎เพราะจะมีบางพระองค์ที่ต้องถอนสายบัวให้เธอ
‎และนั่นขึ้นกับว่าขณะนั้น ‎เธอยืนอยู่กับเจ้าชายแห่งเวลส์หรือไม่
‎เรื่องที่ฉันเกลียดมาก คือเวลาที่ไปภัตตาคาร
‎เห็นบริกรมาที่โต๊ะแล้วพยายามจะจำอาหารที่สั่ง
‎โดยไม่ยอมจด
‎แน่ใจได้เลยว่าเขาจะต้องจำผิด
‎เอาละ ยามเป็นเจ้าหญิงแห่งเวลส์ ‎ที่ไม่ได้โดยเสด็จ…
‎(8.29 น.)
‎(8.30 น.)
‎อรุณสวัสดิ์
‎อรุณสวัสดิ์ค่ะท่าน
‎นี่อะไรกันคะ
‎- จดหมายถึงท่านค่ะ ‎- อ้อ
‎เรียนเลดี้ไดอาน่า ‎ฉันว่าท่านคงไม่ได้อ่านจดหมายฉบับนี้
‎แต่ฉันอยากเขียนมาบอกว่า ‎ฉันดีใจมากเลยที่ได้ดูสัมภาษณ์
‎ที่ท่านออกคู่กับเจ้าชายแห่งเวลส์ทางโทรทัศน์ ‎เมื่อวันก่อน ท่านช่าง…
‎- ฉันรู้เลยว่านั่นต้องเป็นรักแท้ ‎- การได้เห็นคู่รักหนุ่มสาว ณ จุดเริ่มต้น…
‎ติดโปสเตอร์ภาพของท่านกับเจ้าชายแห่งเวลส์ ‎ไว้ที่ผนังห้องนอนแล้ว
‎ฉันจะรอการถ่ายทอดวันแสนพิเศษนี้ ‎จะได้ฟังกับแม่ทางวิทยุ
‎ฉันจะส่งผ้าห่มแต่งงานตามประเพณีของเราไป
‎เพราะท่านรักประชาชนไม่ว่าเป็นใครมาจากไหน
‎เหมือนท่านเป็นคนที่ฉันคุยด้วยได้
‎ทรงผมของท่าน แล้วท่านก็ยิ้มให้กับทุกคน
‎หนูขอเป็นเด็กถือช่อดอกไม้ให้ท่านได้ไหม
‎เพราะหนูยังไม่เคยเป็นเลย ‎แต่พี่สาวหนูเคยเป็นแล้ว
‎เฟรยา อายุเจ็ดขวบ
‎(บริดเจ็ทที่รัก ขอบคุณมากที่…)
‎เตรียม พร้อม
‎หนึ่ง สอง
‎สาม สี่และหนึ่ง สอง สาม สี่
‎พอยต์ พอยต์ พอยต์ และพอยต์
‎และจบ
‎จบแล้วลดแขนลง
‎ก่อนจะผายออก
‎รอบแรกเริ่มจากต่ำๆ ก่อน
‎ต่อจากนั้นค่อยทำให้สูงขึ้น และสูงขึ้น…
‎ในโรงเรียนประถมทั่วทั้งแผ่นดิน
‎ครูต่างฉวยโอกาสใช้พระราชพิธีอภิเษกสมรส ‎เป็นโครงงานปลายภาค
‎แนวคิดสำคัญคือการส่งบัตรอวยพร
‎มาถวายแด่เจ้าฟ้าชายชาร์ลส์และเลดี้ไดอาน่า
‎ใบนี้มาจากโรงเรียนเมืองเซาธ์พอร์ท
‎ใช้ความคิดสร้างสรรค์กันอย่างมากทีเดียว ‎ทุกคนร่วมมือร่วมใจ
‎แต่ทุกคนก็รู้สึกว่า ‎ให้ครูเป็นผู้จ่าหน้าซองจะปลอดภัยกว่า
‎- ใต้ฝ่าละอองพระบาท ‎- สวัสดี สตีเฟน
‎พระราชวังนี้มีกองงานส่วนพระองค์ ‎ในสมเด็จพระราชินีสามกอง
‎หนึ่งในนั้นทำหน้าที่กองมหาดเล็กด้วย
‎นอกจากมหาดเล็กประจำพระองค์
‎ซึ่งเป็นข้าราชบริพารส่วนพระองค์ ‎ที่ดำรงตำแหน่งสูงสุดแล้ว
‎ยังมีมหาดเล็กกองวังอีกสามฝ่าย
‎ฝ่ายกรมวังประจำที่ประทับ ‎ฝ่ายรับรองพระบรมมหาราชวัง
‎และฝ่ายพระราชฐานชั้นใน
‎เอาละ ไปต่อกันที่ฝ่ายนางสนองพระโอษฐ์
‎ถ้าอากาศเป็นใจ
‎เจ้าฟ้าชายชาร์ลส์ ‎จะเสด็จพระราชดำเนินไปยังวิหาร
‎และกลับออกมาพร้อมเลดี้ไดอาน่า ‎ด้วยรถม้าพระที่นั่งสเตทแลนดาวปี 1902
‎เป็นรถม้าที่ใช้ครั้งแรก ‎ในรัชสมัยพระเจ้าเอ็ดเวิร์ดที่เจ็ด
‎และเป็นรถม้าพระที่นั่งคันโปรด ‎ที่พระราชินีทรงใช้ต้อนรับราชอาคันตุกะ
‎หากฟ้าฝนไม่เป็นใจก็จะแทนที่ด้วย ‎รถม้าพระที่นั่งสกอตทิชสเตท
‎ครับท่าน
‎รบกวนต่อสายราชเลขาธิการ ‎ของเจ้าชายแห่งเวลส์ให้หน่อยค่ะ
‎สักครู่ครับ
‎เกรงว่าไม่มีผู้รับสาย
‎แต่ผมจะแจ้งคุณเอดีนให้ครับว่าท่านโทรมา
‎ขอบคุณค่ะ
‎ครับผม
‎อยากทราบว่าต้องต่อเบอร์อะไรคะ ‎หากต้องการคุยกับพระราชินี
‎สักครู่ครับ
‎สมเด็จพระราชินีทรงอยู่ในงานเลี้ยงครับ ‎ผมจะแจ้งให้ทรงทราบว่าท่านโทรหา
‎ขอบคุณค่ะ
‎(แบ็กพุส)
‎กาลครั้งหนึ่ง…
‎ยังไม่นานเท่าไหร่…
‎มีเด็กผู้หญิงตัวเล็กๆ คนหนึ่ง เธอชื่อว่าเอมิลี่
‎อรุณสวัสดิ์ค่ะท่าน มีจดหมายมาเพิ่มอีกค่ะ
‎เธอเปิดร้านครับ
‎ร้านนี้
‎เป็นร้านที่ไม่ธรรมดาเพราะไม่ได้ขายอะไรเลย
‎ทุกอย่างที่อยู่ในตู้โชว์หน้าร้าน ‎เป็นของที่มีคนทำหาย
‎เจ้าชายแห่งเวลส์กับดิฉันขอขอบคุณมาก
‎ที่ทุกคนมาร่วมงานของเราในคืนนี้
‎เพื่อสนับสนุนการกุศล ‎ที่สำคัญต่อเราทั้งสองคนอย่างยิ่ง
‎การอนุรักษ์สัตว์ป่าในท้องถิ่นของเรา ‎เป็นเรื่องสำคัญจริงๆ
‎ถือว่าเป็น…
‎เธอโบกไม้โบกมือมากไป ‎เธอทำท่าทางระหว่างพูดไปด้วย
‎ภาษากายจะเผยให้คนเห็น
‎ไม่ว่าจะกำลังตื่นเต้น ร้อนใจ ‎หรือไม่ชอบใจ ก็อย่าให้ใครรู้ดีกว่า
‎เราไม่ควรพยายามแสดงอารมณ์ใดๆ ทั้งนั้น
‎พระราชินีแมรี่ทรงขึ้นชื่อเรื่องที่ ‎ทรงสอนให้นางสนองพระโอษฐ์ใช้เชือกมัด
‎เพื่อไม่ให้โบกไม้โบกมือสะบัดเหมือนใบพัดกังหัน
‎ค่อยยังชั่ว
‎พูดต่อเลย
‎เจ้าชายแห่งเวลส์กับดิฉันขอขอบคุณมาก…
‎ทุกคน… ที่ทุกคนมาร่วมงานของเราในคืนนี้
‎เพื่อสนับสนุนการกุศลที่…
‎สำคัญต่อเราทั้งสองคนอย่างยิ่ง
‎โดยเฉพาะเจ้าชายแห่งเวลส์
‎ฉันไม่ได้ข่าวคราวเขามาสามสัปดาห์แล้ว
‎เขาคงยุ่งละมั้ง
‎แต่ไม่โทรมาเลยแม้แต่ครั้งเดียวน่ะนะ
‎ฉันขอคุยกับพระราชินี ‎แต่ก็ทรงไม่ยอมพบฉันเหมือนกัน
‎- เขาส่งดอกไม้มาให้หรือเปล่า ‎- ไม่มีเลย
‎ฉันได้จดหมายจากคนทั่วโลก
‎แต่ไม่มีสักแอะจากผู้ชายที่ฉันกำลังจะแต่งงานด้วย
‎พวกเธอเป็นอย่างไรกันบ้าง
‎ก็ดี เพนนีย้ายเข้าไปอยู่ในห้องของเธอแล้ว
‎ปีเตอร์แวะมา
‎ตลอดเลยล่ะ
‎แหงสิ ก็เขาหลงรักเวอร์จิเนีย!
‎- พอเลย! ‎- โอ๊ย ดัช เราคิดถึงเธอมาก!
‎- ท่าน ‎- ทางโน้น!
‎- เลดี้ได! ‎- ทางนี้ เลดี้ได!
‎- แค่ขอถ่ายรูปหน่อย ‎- ได ถ่ายแป๊บเดียว!
‎- ไม่อยากได้รูปเหรอ ‎- เมนาจ อา ทรัว ขอต้อนรับครับ
‎มาแล้ว
‎ขอบคุณนะคะที่เขียนจดหมายถึงฉัน
‎โอ๊ย ไม่เลยค่ะ ฉันก็ช่วยได้แค่นี้
‎ตอนที่เจ้าชายแห่งเวลส์ทรงบอกฉัน
‎ว่าจะไปต่างประเทศหกสัปดาห์ ‎แล้วไม่พาคุณไปด้วยเนี่ย…
‎ขอดูหน่อยได้ไหม
‎ฉันบอกเขาว่า "ไม่ค่อยน่ารักเลยนะ
‎คู่หมั้นสาวแสนสวยคนใหม่เอี่ยม ‎ที่น่าสงสารของท่าน
‎ต้องอยู่คนเดียวในบ้านใหญ่"
‎- ที่จริงฉันถูกทิ้งให้อยู่เดียวดายในวัง ‎- นั่นแหละ
‎ไม่ได้อยู่บ้านค่ะ
‎เจ้าชายแห่งเวลส์เรียกวังบัคกิงแฮมว่าบ้านค่ะ
‎ทุกคนเรียกแบบนั้นน่ะ "บ้านใหญ่"
‎ขอบคุณค่ะ
‎แนวคิดของร้านนี้คือไม่ทำอาหารจานหลัก
‎มีแต่จานเรียกน้ำย่อยแล้วก็ของหวาน
‎ไม่ต้องรู้สึกผิดที่จะสั่งพุดดิ้ง เพราะเราก็ได้แค่นั้น
‎ขอจานราวิโอลีเป็ดกับทรัฟเฟิลแสนอร่อย ‎แบบที่สั่งรอบที่แล้วน่ะค่ะ
‎แล้วก็จานที่เป็นส้มกับช็อกโกแลต
‎ที่อร่อยจนเก็บไปฝันมาตั้งแต่ตอนนั้น
‎ขอเหมือนกันค่ะ
‎แน่ใจเหรอ
‎ฉันเป็นพวกว่าไงว่าตามกันค่ะ
‎แหม เขาต้องชอบมากแน่
‎เขาทั้งจุกจิกและเอาแต่ใจ ‎เขาจะชอบนะถ้าคุณปรับตัวเข้าหาเขา
‎ช็อกโกแลตมูสสามสหาย ‎พร้อมครีมวานิลลาและส้มเชื่อมครับ
‎- เยี่ยม! ‎- ขอบคุณค่ะ
‎ขอบคุณ
‎ฉันเคยชวนเจ้าชายแห่งเวลส์มาร้านนี้ครั้งหนึ่ง
‎คิดว่าเขาอาจชอบที่ได้ลองอะไรใหม่ๆ
‎เขาเกลียดมากเลย
‎เกลียดเลยล่ะ
‎ไม่ใช่แค่แนวคิดของร้าน ‎หรือการตกแต่งหรือคนในร้านนะ
‎แต่ร้านทำผิดมหันต์มากๆ
‎ที่ไม่ยอมใส่ไข่ลวกมาให้ด้วย
‎อะไรนะคะ
‎เขากินไข่ลวกกับทุกจาน
‎เรื่องนี้คุณต้องรู้สิ
‎และเขาไม่กินกระเทียมเลย
‎เพราะกฎใหม่พิลึกพิลั่น ‎กว่าจะถึงเวลามื้อค่ำเขาก็หิวหน้าสั่นทุกครั้ง
‎กฎใหม่อะไรคะ
‎กฎเรื่องมื้อกลางวัน
‎ฉันนึกว่านั่นจะเป็น
‎เรื่องแรกๆ ที่คุณสังเกตเห็นเกี่ยวกับเขา
‎เจ้าชายแห่งเวลส์ไม่เสวยมื้อกลางวัน
‎- ไม่เลยเหรอ ‎- ถ้าไม่จำเป็นก็ไม่เลย
‎และถ้าจำเป็นต้องกินเพราะเป็นการทำกรณียกิจ
‎ก็จะทำให้หงุดหงิด ‎เขาจะบ่นเรื่องท้องอืดท้องเฟ้อไม่หยุด
‎และ "เปลืองพลังงานกับการย่อยอาหาร ‎โดยเปล่าประโยชน์"
‎ฉันก็พยายามเอาใจเขานะ ‎แต่เขาไม่สบายท้องทีไร
‎อารมณ์ขันของเขาก็หายไปด้วย
‎มีพวกกูรูสักคนของเขาเป็นคนแนะนำ
‎คือ ก็ไม่ใช่กูรูจริงๆ หรอก แต่คุณก็รู้ว่าเขาชอบ
‎ให้มีพวกคนแก่และตัวแทนพ่ออยู่รอบตัว
‎ไม่รู้ค่ะ
‎คนดีจ๋า นี่ไม่รู้อะไรเลยจริงๆ ใช่ไหมนี่
‎ต้องจัดการติวเข้มเรื่องเฟร็ดแล้วล่ะ
‎ไม่รับค่ะ ขอบคุณ
‎เฟร็ดคือใครคะ
‎ชื่อเล่นของเจ้าชายแห่งเวลส์ที่ฉันตั้งให้ ‎เขาก็เรียกฉันว่าแกลดิส
‎เรื่องไร้สาระน่ะจ้ะ
‎ค่ะ
‎นั่นแหละ เพื่อนน่าเบื่อของเขาคนหนึ่ง
‎น่าจะเป็นลอเรนส์ แวนเดอร์พอสต์
‎ขอให้โชคดีกับตานั่นนะ ชวนง่วงสุดๆ
‎เป่าหูเขาจนได้ว่า ‎กินแค่วันละสองมื้อจะช่วยให้สุขภาพดี
‎ในเมื่อเฟร็ดบอกว่า ‎อาหารเช้าอร่อยเกินกว่าจะยอมไม่กิน
‎และมื้อค่ำก็เป็นมื้อสำคัญเกินไป ‎งั้นก็ต้องยกเลิกมื้อกลางวัน
‎พอคุณพูดแบบนี้
‎เราแทบไม่เคยอยู่ด้วยกันช่วงมื้อกลางวัน
‎ฉันก็เลยไม่เคยสังเกต
‎ความจริงก็คือ ‎เราแทบไม่เคยใช้เวลาอยู่ด้วยกันเลย
‎ไม่จริงเสียหน่อย
‎จริงค่ะ
‎- รอบคัดเลือกแข่งม้าแบดมินตันก็เจอกัน ‎- ใช่
‎ไปดูเรเควียมของเแวร์ดีที่อัลเบิร์ตฮอลล์ ‎พร้อมผู้ติดตาม
‎คุณยาย ใช่ค่ะ
‎- ซึ่งไม่ปล่อยให้คุณคลาดสายตาเลย ‎- แม้แต่วินาทีเดียว
‎แล้วก็ไปพักผ่อนสุดสัปดาห์ที่บัลมอรัล ‎ซึ่งคุณก็สอบผ่านอย่างงดงาม
‎ประวัติศาสตร์จะต้องจารึกว่า ‎เป็นการเปิดตัวที่บัลมอรัลที่เยี่ยมยอดที่สุด
‎สิบคะแนนเต็ม จากนั้น…
‎ไฮโกรฟสินะ
‎ตายจริง ทรงบอกคุณทุกอย่างจริงๆ ด้วย
‎แหม ก็เราคุยกันแทบทุกวัน
‎คุณคิดว่าเป็นยังไง
‎วังใหม่ของเขาน่ะ
‎ไฮโกรฟเหรอคะ
‎ก็ดีค่ะ
‎ดีเนอะ
‎ทรงถามว่าฉันจะทำอะไรถ้าให้ฉันเป็นคนตกแต่ง
‎งั้นเหรอ
‎ใช่ค่ะ เรื่องแบบนั้นฉันค่อนข้างถนัด
‎แล้วคุณตอบว่ายังไง
‎ฉันตอบว่าอยากแต่งให้มีชีวิตชีวาหน่อย ‎ทำให้มันอึดอัดน้อยกว่าเดิม
‎เติมสีสันเข้าไป อาจจะสีเหลืองหรือสีพีช
‎อย่าลืมสีเขียวล่ะ
‎สีโปรดของเขา
‎และสีเขียว
‎คุณทำสวนรึเปล่า
‎- ไม่ค่อยค่ะ ‎- เขาหมกมุ่นกับการทำสวนมาก
‎ค่ะ ฉันรู้
‎เขาคุยแล้วว่าจะเลือกทำสวนป่าหรือสวนล้อมดี
‎ทำทั้งคู่
‎ทั้งคู่
‎แล้วยังมีสวนครัวกับสวนนาฬิกาแดดอีก ‎คุณตกปลาเป็นไหม
‎ไม่เป็นเลยค่ะ
‎- แล้วล่าสัตว์ล่ะ ‎- ถ้าเลือกได้ก็ไม่ชอบ
‎ที่จริงฉันเป็นคนเมืองมากกว่า
‎แสดงว่าคุณอยากอยู่ในลอนดอน ‎มากกว่าไปอยู่ชนบทเหรอ
‎ถามทำไมหรือคะ
‎แค่อยากรู้
‎ฉันต้องขอโทษจริงๆ ฉันดื่มกาแฟด้วยต่อไม่ได้
‎อ้อ ขอให้ฉันจ่ายนะคะ
‎ไม่ได้เด็ดขาด ฉันอาวุโสกว่า
‎ขอร้องละค่ะ
‎หรือหารกันก็ได้
‎เป็นไอเดียที่ดี
‎ฉันพร้อมจะแบ่งกันอยู่แล้ว
‎เลดี้สเปนเซอร์มาพบค่ะ ท่านขอรอในห้องทำงาน
‎ขอบคุณ มีอะไรให้รับใช้ครับ
‎ฉันอยากคุยกับเจ้าชายแห่งเวลส์ ‎เร็วที่สุดเท่าที่จะเป็นไปได้
‎เกรงว่าพระองค์จะไม่สามารถรับสายได้
‎ทรงสั่งให้คุณบอกฉันแบบนั้นเหรอ
‎"ถ้าว่าที่ภรรยาขอคุยกับเรา ‎หาข้ออ้างบอกปัดไป"
‎หามิได้ ทูลกระหม่อมทรงรับสายไม่ได้
‎เพราะกำลังอยู่บนเครื่องบินขากลับ
‎- ฉันนึกว่าจะทรงบินกลับพรุ่งนี้ ‎- กำหนดการกลับวันนี้มาตลอดครับ
‎นี่อะไรคะ
‎นี่เป็นภาพร่าง
‎ร่างของอะไร
‎คิดว่าเป็นสร้อยข้อมือ ‎ที่เจ้าชายแห่งเวลส์ทรงสั่งทำ
‎ทำให้ใคร
‎(เฟร็ดแอนด์แกลดิส)
‎(เอฟแอนด์จี)
‎(ขอแสดงความยินดีในวันสำคัญ)
‎ครับผม
‎ฉันต้องเข้าเฝ้าพระราชินี ‎ฉันจำเป็นต้องได้เข้าเฝ้าจริงๆ
‎- ท่านครับ… ‎- ไม่ต้องหาข้ออ้าง
‎ฉันต้องเข้าเฝ้าพระราชินีให้ได้
‎ไม่อย่างนั้นก็จะไม่มีพิธีแต่งงาน
‎นั่นจะเป็นหายนะต่อทุกคนที่เกี่ยวข้อง
‎สมเด็จพระราชินีทรงติดภารกิจ แต่ผมจะ…
‎ไปไฮโกรฟ
‎- ทูลกระหม่อม ‎- ขอบใจมาก
‎- อยู่ทางนั้น ‎- ครับ
‎เรื่องที่กลอสเตอร์เชอร์เรียบร้อยไหม
‎ทำไมถึงถาม
‎คงต้องเป็นเรื่องสำคัญมากสินะ
‎ถึงได้ตรงจากสนามบินไปที่นั่นเลย
‎ก็มีเรื่องสำคัญมากจริงๆ
‎แกลดิส
‎เธอบอกคุณ
‎ฉันเห็นสร้อยข้อมือแล้ว
‎เราสั่งทำสร้อยข้อมือนั้นเพื่อเป็นของขวัญบอกลา
‎เหมือนเป็นของที่ระลึก
‎เรามีเหตุผลสองเรื่องที่ไปกลอสเตอร์เชอร์
‎เราไปเพื่อบอกคามิลล่าด้วยตัวเองว่ามันจบแล้ว
‎จบแล้วจริงๆ
‎และไปเอาของชิ้นนี้มา
‎เปิดดูสิ
‎ธำมรงค์ประจำตำแหน่ง
‎ตราประจำยศเจ้าชายแห่งเวลส์
‎นำมาให้เจ้าหญิงแห่งเวลส์
‎มาเริ่มซ้อมพิธีกันเลยดีไหม
‎การสมรสเป็นสภาวะอันทรงเกียรติ
‎ซึ่งพระผู้เป็นเจ้าทรงประทานให้
‎ดังนั้นจึงมิใช่สิ่งที่ใครจะนำไปหาประโยชน์
‎จะรับสถานะนี้โดยไม่รู้เดียงสา ‎และรับโดยไม่เห็นคุณค่าหรือรับโดยสิเน่หาไม่ได้
‎แต่ต้องรับด้วยศรัทธา รับอย่างสงวนท่า ‎รับอย่างมีสติ
‎และรับด้วยความเกรงพระบารมีพระผู้เป็นเจ้า
‎ชาร์ลส์ ฟิลิป อาร์เธอร์ จอร์จ
‎ท่านจักรับสตรีนางนี้เป็นภริยาของท่านหรือไม่
‎- และอื่นๆ ‎- รับครับ
‎ซ้อมพิธีเป็นยังไงบ้าง
‎แม่กับเราก็คิดว่างานเป็นไปด้วยดี
‎แต่มาร์กาเร็ตไม่เห็นด้วย
‎ชาร์ลส์รักคนอื่น
‎ตระกูลนี้
‎จะทำผิดซ้ำซากไปอีกกี่ครั้ง
‎สั่งห้ามไม่ให้แต่ง…
‎ทั้งที่ควรยอมให้แต่ง
‎และบีบให้แต่งทั้งที่ไม่ควรแต่ง
‎แต่ละครั้งก็เจอผลลบทุกที
‎เขาจะต้องแต่งกับไดอาน่า
‎แต่เขายังรักอีกคนหนึ่งอยู่
‎ขอเราพูดในฐานะผู้ชาย
‎ยิ่งไดอาน่าโตขึ้น
‎ยิ่งไดอาน่ามั่นใจขึ้น
‎ยิ่งไดอาน่าสวยขึ้น ซึ่งจะต้องสวยขึ้นแน่
‎ชาร์ลส์ก็จะหลงรักเธอมากขึ้น
‎แล้วทุกอย่างก็จะเรียบร้อยไปเอง
‎แต่ระหว่างนั้น เขาจะ…
‎สับรางทั้งสองฝ่ายรึ
‎ก็ต้องเป็นอย่างนั้น
‎นั่นเป็นวิธีเดียวที่จะไปได้ตลอดรอดฝั่ง
‎บ้าแท้ๆ เรายังห้ามพวกเขาได้ทัน
‎ก่อนที่จะแต่งกันไปแล้ว
‎ไม่ใช่แค่เพื่อสถาบันกษัตริย์ ‎แต่เห็นแก่เด็กสองคนนั้นในฐานะมนุษย์
‎เราต้องห้ามพวกเขาเดี๋ยวนี้
‎แม่
‎สมัยที่สมเด็จทวด พระราชินีแมรี่ ‎ยังเป็นเจ้าหญิงโฉมงาม
‎ทรงกำลังจะเข้าพิธีอภิเษกกับเจ้าชายทรงเสน่ห์
‎แต่ก่อนทันได้เข้าโบสถ์ เขาก็ล้มป่วยและตายไป
‎แต่ทุกคนประทับใจพระองค์มาก
‎จนกระทั่งจับคู่ให้แต่งกับน้องชายของเขา
‎ปัญหาเดียวคือตัวน้อง ‎เป็นเจ้าชายที่ไม่มีเสน่ห์เอาเสียเลย
‎ทั้งจืดชืดและขี้อาย
‎ทั้งสองไม่ชอบพอกัน ‎ไม่มีความรักต่อกันเลยแน่ๆ
‎แต่เพื่อให้ชีวิตคู่ดำเนินไปได้ คนจึงบอกให้ทั้งสอง
‎ใส่ใจกับภาพรวม
‎หน้าที่
‎ทั้งสองพยายามแล้วพยายามเล่า
‎สุดท้ายความพยายามนั้นก็งอกเงยเป็นเมล็ดพันธุ์
‎เมล็ดพันธุ์แห่งความนับถือและชื่นชมกัน
‎เมล็ดพันธุ์ที่เติบโตเบ่งบานผลิดอกผล ‎ซึ่งในที่สุดก็เรียกได้ว่าความรัก
‎ทั้งสองครองรักกันถึง 42 ปี
‎สร้างความมั่นคงเป็นปึกแผ่นให้ประเทศ ‎ที่กำลังขัดแย้งกันอย่างหนัก
‎และทำให้สถาบันกษัตริย์ยิ่งแข็งแกร่ง
‎ยามที่ราชวงศ์ทั่วยุโรปต่างพากันล่มสลาย
‎แม่ไม่อาจอ้างว่ามีสัญชาตญาณความเป็นแม่ชั้นเลิศ
‎แต่แม่ว่าแม่ดูออกในยามที่ลูกของแม่ไม่มีความสุข
‎ไม่ว่าตอนนี้ลูกจะรู้สึกย่ำแย่แค่ไหน
‎ไม่ว่าจะรู้สึกกังขาในใจเช่นไร
‎ถ้าลูกทำตามตัวอย่างของสมเด็จทวด
‎ความรักและความสุขจะต้องตามมาแน่
‎คำถามสำคัญของวันนี้ ‎นอกจาก "ชุดแต่งงานจะเป็นอย่างไร"
‎ก็คือ "สภาพอากาศจะเป็นอย่างไร"
‎ขอพยากรณ์อากาศที่ละเอียดที่สุดเลยครับ แจ็ค
‎อากาศจะเป็นอย่างไร ‎จากพระราชวังบัคกิงแฮมจนถึงโบสถ์เซนต์พอล
‎แสงแดดบอกหมดทุกอย่างแล้วนะครับ จอห์น
‎แดดส่องลงมายังฝูงชน
‎ที่ดูพร้อมจะเปล่งเสียงสรรเสริญ ‎ทุกอย่างที่เคลื่อนไหว
‎และคนยิ่งมารวมตัวกันมากขึ้นเรื่อยๆ
‎ขณะที่รถไฟและรถขนส่งสาธารณะข้ามคืน
‎พาคนอีกหลายพันคนจากทั่วประเทศ ‎มารวมตัวกันที่พระราชวัง
‎มีหลายคนตรงนี้ได้ไปดูงานแสดงดอกไม้ไฟ
‎ที่ไฮด์พาร์คเมื่อคืน
‎แล้วจากนั้นก็ตรงมาที่พระราชวังเลย
‎เพื่อจะมาจองที่ดีๆ
‎ตอนนี้ใกล้ถึงเวลา
‎ที่เจ้าฟ้าชายชาร์ลส์ ตามด้วยเลดี้ไดอาน่า ‎จะมุ่งหน้าไปยังโบสถ์เซนต์พอล
‎ภาพซึ่งจะปรากฏไปแทบทุกมุมโลกจริงๆ
‎พระราชาธิบดีและพระราชินีเบลเยียม
‎พระราชาธิบดีแห่งนอร์เวย์ ‎พร้อมมกุฎราชกุมารและมกุฎราชกุมารี
‎พระราชินีแห่งเดนมาร์กและเจ้าฟ้าชาย
‎พระราชาธิบดีและพระราชินีสวีเดน ‎พระราชินีเนเธอร์แลนด์
‎เจ้าฟ้าชายแห่งเนเธอร์แลนด์
‎แกรนด์ดยุคและแกรนด์ดัชเชสลักเซมเบิร์ก
‎เจ้าฟ้าชาย เจ้าฟ้าหญิงแห่งลิคเทนสไตน์ ‎และเจ้าฟ้าหญิงแห่งโมนาโก
‎เมื่อรถม้าคันนี้กลับออกมาให้เราเห็น ‎เราจะลองส่องผ่านช่องหน้าต่าง
‎ดูว่าพอจะเห็นไหม
‎ว่าชุดแต่งงานหน้าตาเป็นอย่างไร
‎ขอบใจ
‎นี่จะเป็นเรื่องเล่าขานดั่งเทพนิยายสืบต่อไป
‎เจ้าชายและเจ้าหญิงในวันพิธีอภิเษกสมรส
‎แต่เทพนิยายมักจะจบลงที่ฉากนี้
‎ด้วยบทบรรยายง่ายๆ ว่า ‎"แล้วทั้งสองก็ครองคู่มีความสุขไปตลอดกาล"
‎นั่นอาจเป็นเพราะเทพนิยายมองว่า ‎การแต่งงานเป็นเพียงบทสรุป
‎หลังเหตุการณ์รักพาฝันในช่วงเกี้ยวพาราสี
‎แต่เมื่อสามีภรรยาต้องใช้ชีวิตตามคำปฏิญาณ
‎ที่จะรักและดูแลกัน
‎ที่จะแบ่งปันทั้งความดีงามและทุกข์ระทมในชีวิต
‎ทั้งความสำเร็จและอุปสรรคต่างๆ
‎ระหว่างนั้นทั้งสองจะเปลี่ยนไปโดยสิ้นเชิง
‎ศาสนาของเราไม่ได้เชื่อว่าวันสมรส ‎เป็นหมุดหมายแห่งการมาถึง
‎แต่เป็นหมุดหมาย ‎อันเป็นจุดเริ่มต้นของการผจญภัยที่แท้จริง
‎(ด้วยความระลึกถึง ‎แคเรน สมิธ 1968 - 2020)
‎คำบรรยายโดย ศันสนีย์ โอบอ้อม